Ανεμώνη η ταόμορφος

H Aνεμώνη η ταόμορφος (επιστ. ονομ. Anemone pavonina) ανήκει στην οικογένεια των Βατραχιοειδών (Ranunculaceae)

 Γεωγραφική κατανομή 
Κατανέμεται στη ΝΔ Γαλλία, στη Βαλκανική Χερσόνησο και στη ΒΔ Τουρκία. Στην Ελλάδα, τη συναντάμε σχεδόν παντού. 

 Περιγραφή 
Η Anemone pavonina μοιάζει αρκετά με την Anemone coronaria. Διακρίνεται, μεταξύ άλλων, επειδή φέρει φύλλα βλαστού αδιαίρετα ή ελάχιστα διηρημένα (πολυσχιδή στην A. coronaria) και τα μέλη του περιανθίου είναι 7-11 (συνήθως 6 στην A. coronaria). Ανθίζει από τα μέσα Μαρτίου μέχρι τις αρχές Μαΐου (συνήθως αργότερα από την Anemone coronaria), αν και υπό ευνοϊκές συνθήκες η ανθοφορία ξεκινά νωρίτερα. Εμφανίζει διάφορες χρωματικές ποικιλίες, μεταξύ αυτών, οι δυο πιο κοινές είναι η var. typica και η var. pyrpureo-violacea με άλικα (έντονα κόκκινα) και ροδόχρωμα-ιώδη άνθη, αντίστοιχα. Σημειώνεται ότι παρά το γεγονός ότι αποτελεί είδος κοινό σε μεγάλο μέρος της Ελλάδας, η ομορφιά αυτών των λουλουδιών μπορεί να προκαλέσει συχνά απερίσκεπτη συλλογή και στη συνέχεια αραίωση των πληθυσμών του στην περιοχή συλλογής.

 Παραπομπές 

 Πηγές 

 Παπιομύτογλου Β. 2006, Αγριολούλουδα της Ελλάδας, Mediterraneo Editions
 Φυτολογία, 2006, Εκδοτική Αθηνών
 Lafranchis T. & Sfikas G. 2001, Flowers of Greece (Vol. I).
 Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας
 Strid A. & Tan K. 2002, Flora Hellenica (Vol. 2). A.R.G. Ganter Verlag

 Εξωτερικοί σύνδεσμοι 
 http://www.greekflora.gr/el/flowers/0051/Anemone-pavonina
 http://portal.cybertaxonomy.org/flora-greece/cdm_dataportal/taxon/a137d0d4-16ad-4bad-a9eb-a2a8b950e34a

Κατηγορία:Ελληνική χλωρίδα
Κατηγορία:Βατραχιοειδή